শনিবারই বেঙ্গালুরু থেকে কলকাতায় চলে এল ইস্টওয়েস্ট মেট্রোর রেকগুলি। রেল পথে আনার অসুবিধা থাকায় সেগুলিকে আনা হয় সড়ক পথেই। রেল সূত্রে খবর, এমাসের শেষের দিকেই ট্রায়াল রান শুরু করে দেওয়া হবে। কমপক্ষে ৩ মাস চলবে ট্রায়াল রান। তারপরেই চূড়ান্তভাবে সেক্টর ফাইভ থেকে ‌যুবভারতী প‌র্যন্ত ট্রেন চলার ছাড়পত্র মিলবে। নতুন এই রেকগুলি স্বয়ংক্রিয়। চালক ছাড়াই চালানো ‌যাবে ট্রেন। এছাড়াও বহু অত্যাধুনিক ব্যবস্থা রয়েছে রেকগুলিতে। ট্রেনের সবকটি কমারাতেই থাকবে সিসি টিভির নজরদারি। এছাড়া কামরাগুলির ডিজাইনেও কিছু বদল আনা হয়েছে। এই ট্রেনে হুইলচেয়ার নিয়েও উঠে পড়তে পারবেন প্রতিবন্ধীরা। এইসব রেকের একটি বিশেষ সুবিধা হল ‌যাত্রীরা প্রয়োজনে সরাসরি চালকের সঙ্গে কথা বলতে পারবেন। কামরাগুলিতে দাঁড়াবার জায়গা আরও চওড়া করা হয়েছে। মহিলাদের জন্য ধরার হাতল কিছুটা নীচে আনা হয়েছে ‌যাতে তাঁরা তার নাগাল সহজেই পেতে পারেন। চওড়া করা হয়েছে দুই কামরার মধ্যের ভেস্টিবিউলও।